Document ID: /roh_data/filtered/rm_wikipedia_new.jsonl.gz/1170

La citad da Frauenfeld (en il dialect local: [(ts) ˈfʀaʊəfɛld̥]) è la chapitala dal chantun Turgovia e dal district da Frauenfeld. Causa sia posiziun geografica e sia situaziun economica e politica appartegna Frauenfeld a la regiun metropolitana da Turitg ed a la Svizra Orientala. Ensemen cun las vischnancas cunfinantas da Felben-Wellhausen e Gachnang furma el l'aglomeraziun da Frauenfeld cun pli u main 28'000 avdants.
Il coc da la citad da Frauenfeld è vegnì eregì enturn l'onn 1230 sin «unserer lieben Frauen Feld» (il champ da Nossadunna), pia sin in champ ch'era consecrà a Nossadunna.
La citad odierna consista dals otg quartiers Vorstadt (citad veglia e Vorstadt superiura), Ergaten-Talbach, Kurzdorf, Langdorf, Herten-Bannhalde, Huben, Gerlikon ed Erzenholz-Horgenbach-Osterhalden.

Colliaziuns

Annotaziuns